cyanic-selkie/wikianc huggingface dataset:
টিচ ফ্রিম্যান
আলফ্রেড পার্সি ফ্রিম্যান (Tich Freeman; জন্ম: ১৭ মে, ১৮৮৮ - মৃত্যু: ২৮ জানুয়ারি, ১৯৬৫) কেন্টের লুইসহাম এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর কাউন্টি ক্রিকেটে কেন্টের প্রতিনিধিত্ব করেছেন ‘টিচ’ ডাকনামে পরিচিত টিচ ফ্রিম্যান। দলে তিনি মূলতঃ লেগ স্পিন বোলিং করতেন। একমাত্র ক্রিকেটার হিসেবে এক ইংরেজ মৌসুমে ৩০০ উইকেট লাভে সক্ষমতা দেখিয়েছেন। এছাড়াও, প্রথম-শ্রেণীর ক্রিকেটের ইতিহাসে দ্বিতীয় সর্বাধিক নিয়মিতভাবে উইকেট লাভের অধিকারী তিনি।
খেলার ধরন
ফ্রিম্যানের আরও দুই ভাই এসেক্সের পক্ষে খেলেছেন। ফ্রিম্যানের সাধারণ নামটি এসেছে তার ছোট-খাটো প্রকৃতির শারীরিক অবকাঠামো থেকে। তিনি মাত্র পাঁচ ফুট দুই ইঞ্চি বা ১৫৮ সেন্টিমিটার উচ্চতার অধিকারী ছিলেন। তবে, শক্তিধর আঙ্গুলগুলোর সাহায্যে বেশ বিরাট বোলিং দমে বোলিংয়ে সক্ষমতা দেখিয়েছেন। তার উচ্চতার কারণে ব্যাটসম্যানের কাছে আসার পূর্বেই ডেলিভারীগুলো ফুল টসে পরিণত হতো। এরফলে ব্যাটসম্যানেরা সোজা ব্যাট চালনায় বল মোকাবেলায় সক্ষম হতেন না। লেগ ব্রেক বোলিংয়ের জন্য মাঝামাঝি ও লেগের দিকে বল ফেলতেন।
খেলোয়াড়ী জীবন
১৯২২-২৩ মৌসুম থেকে ১৯২৮-২৯ মৌসুম পর্যন্ত মেরিলেবোন ক্রিকেট ক্লাবের প্রতিনিধিত্ব করেছেন। এ সময়ে তিনি এমসিসি দলের সঙ্গে ১৯২২-২৩ মৌসুমে অস্ট্রেলিয়া ও নিউজিল্যান্ড, ১৯২৭-২৮ মৌসুমে দক্ষিণ আফ্রিকা এবং ১৯২৮-২৯ মৌসুমে অস্ট্রেলিয়া গমন করেন।
১৯১০-এর দশকের শুরুর দিকে ক্লাব ক্রিকেটে খেললেও ১৯১৪ সালে কেন্টের সাথে জড়িত হন। দ্বিতীয় একাদশে সফলতা লাভের পর কাউন্টি দলে ঐ মৌসুমের শেষ দিক থেকে নিয়মিতভাবে খেলতে থাকেন। কিন্তু, প্রথম বিশ্বযুদ্ধের ঘনঘটায় বেশ কয়েক বছর কাউন্টি ক্রিকেটে খেলা বন্ধ হয়ে যায়। ওয়ারউইকশায়ারের বিপক্ষে ৭/২৫ লাভের প্রেক্ষিতে ফ্রিম্যানের সম্ভাবনার কথা জানান দেয়। ১৯১৯ সালে ক্রিকেটের যাত্রা শুরু হলে তিনি দ্রুত নিজের উত্তরণ ঘটাতে থাকেন। ১৯১৯ সালের স্বল্পকালীন মৌসুমে ৬০ উইকেট পান। ১৯২০ সালে ১০২, ১৯২১ সালে ১৬৬ ও ১৯২২ সালে ১৯৪ উইকেট পান। ১৯২৩ সালে উইজডেন কর্তৃক বর্ষসেরা ক্রিকেটার মনোনীত হন। তন্মধ্যে, ১৯২২ সালে বৃষ্টিবিঘ্নিত পীচে সাসেক্সের বিপক্ষে ১৭/৬৭ পেয়েছিলেন তিনি।
১৯২৪ সালে প্লেয়ার্সের বিপক্ষে প্রথম ইনিংসে ৬/৫২ লাভ করায় অস্ট্রেলিয়া সফরে এমসিসি’র সদস্য মনোনীত হন। তবে, বেশ শক্ত পিচ ও অস্ট্রেলীয় ব্যাটসম্যানদের চমৎকার পায়ের কারুকাজের ফলে দুই টেস্টে ফ্রিম্যান বেশ নাকানি-চুবানি খান। অবশ্য পরবর্তী তিন বছর কেন্টের প্রধান বোলিং মেরুদণ্ড ছিলেন তিনি। তবে, কেবলমাত্র ১৯২৭-২৮ মৌসুমে দক্ষিণ আফ্রিকার বিপক্ষেই সুবিধা লাভ করেন।
১৯২৮ সালে ফ্রিম্যানের সর্বাপেক্ষা সফলতম মৌসুম অতিবাহিত হয়। ৩০৪টি প্রথম-শ্রেণীর উইকেট লাভ করে রেকর্ড গড়েন। ওয়েস্ট ইন্ডিজের বিপক্ষে তিন টেস্টে ২২ উইকেট নেন। ১৯২৯ সালে দক্ষিণ আফ্রিকার বিপক্ষে দুই টেস্টে ২২ উইকেট পেলেও পঞ্চম টেস্টে দক্ষিণ আফ্রিকান ব্যাটসম্যানেরা তার উপর খবরদারিত্ব করে। ঐ টেস্টে ৪৯ ওভার বোলিং করে ১৬৯ রান দিলেও কোন উইকেট লাভে ব্যর্থ হন। ফলশ্রুতিতে ঐ টেস্টটি তার সর্বশেষ টেস্টে রূপান্তরিত হয়।
১৯৩০ সালে ইলেকস্টোনে ডার্বিশায়ারের বিপক্ষে ৯/৫০ ও খেলায় ১২/২১০ পান। ঐ বছর অস্ট্রেলীয় একাদশের বিপক্ষে বেশ ভালো করলেও নিজ দেশে অনুষ্ঠিত অ্যাশেজ সিরিজে দলের সদস্যতা লাভে সক্ষম হননি। খেলায় তিনি ৫/৭৮ বোলিং পরিসংখ্যান দাঁড় করান।
অর্জনসমূহ
১৯২৮ থেকে ১৯৩৩ সময়কালে ধারাবাহিক ছয় মৌসুমে ১৬৭৩ উইকেট তুলে নেন। প্রত্যেক মৌসুমেই ২৫০-এর অধিক উইকেট পান। ১৯০১ সালের পর অন্য কোন বোলার একবারই এ অর্জনের সাথে নিজের নাম জড়িয়ে রেখেছেন। ১৯২৯, ১৯৩০ ও ১৯৩১ সালে তিনবার এক ইনিংসে দশ উইকেট পেয়েছেন।  ১৯২২ ও ১৯৩২ সালে দুইবার খেলায় সতেরো উইকেট পেয়েছেন।  ১৯২৮, ১৯৩০ ও ১৯৩৩ সালে তিনবার সর্বাধিক বোলিং করেছেন। খেলায় দশ বা ততোধিক উইকেট পেয়েছেন ১৪০বার। নিকটতম অবস্থানকারী চার্লি পার্কারের তুলনায় ৫০% এগিয়ে রয়েছেন তিনি। প্রথম-শ্রেণীর ক্রিকেটে এক ইনিংসে দশ উইকেট লাভকারী বোলারদের অন্যতম তিনি। এ তালিকায় উইলফ্রেড রোডসের পরই তিনি অবস্থান করছেন। এছাড়াও এ তালিকায় চার্লি পার্কার, জে. টি. হার্ন, টম গডার্ড, ডব্লিউ. জি. গ্রেস ও অ্যালেক কেনেডি রয়েছেন।
৩,৭৭৬টি প্রথম-শ্রেণীর উইকেটের ৪৮.৬০% কারো সাহায্য ব্যতিরেকেই পেয়েছেন। উইলফ্রেড রোডসের পর প্রথম-শ্রেণীর উইকেট লাভে তার অবস্থান দ্বিতীয়। অনেক খেলার অর্ধেকের বেশি ভূমিকা রেখেছেন তিনি।
অবসর
১৯৪৯ সালে এমসিসি’র আজীবন সদস্য মনোনীত হন তিনি। খেলোয়াড়ী জীবন থেকে অবসর নেয়ার পর সতীর্থ জ্যাক হাবলকে সঙ্গে নিয়ে যৌথভাবে খেলার সরঞ্জাম বিক্রয় প্রতিষ্ঠান প্রতিষ্ঠা করেন। অবসরকালীন আবাস স্থান ডানবোলিনে বাপ্তিস্ম গ্রহণ করেন।
২৮ জানুয়ারি, ১৯৬৫ তারিখে কেন্টের বিয়ারস্টিড এলাকায় ৭৬ বছর বয়সে টিচ ফ্রিম্যানের দেহাবসান ঘটে।
ইব্রাহিম চেলিক্কল
ইব্রাহিম চেলিক্কল (জন্ম ১৪ ফেব্রুয়ারি ১৯৮২) একজন তুর্কিশ অভিনেতা, সাবেক বাস্কেটবল খেলোয়াড় এবং ফ্যাশন মডেল।
চলচ্চিত্র
ভূমিকা- আলি
তথ্যসূত্র
İbrahim Çelikkol
আইভারমেকটিন
আইভারমেকটিন (Ivermectin) ওষুধটি বিভিন্ন ধরনের পরজীবী সংক্রমণের বিরুদ্ধে ব্যবহৃত হয়। এর মধ্যে উল্লেখযোগ্য হলো মাথার উকুন, স্কেবিজ বা চুলকানি, অংকোসারসায়াসিস বা নদী অন্ধত্ব, স্ট্রনজিলোইডায়াসিস, ট্রিকিউরায়াসিস, অ্যাস্কারায়াসিস, লিমফ্যাটিক ফিলারায়াসিস বা গোদ রোগ। এই ওষুধটি মুখে সেবন করা যায় অথবা বাহ্যিক সংক্রমণের জন্য ত্বকে প্রয়োগ করা যায়। চোখে ব্যবহার এড়ানো উচিত।
আইভারমেকটিন আবিষ্কার হয় ১৯৭৫ সালে এবং চিকিৎসায় ব্যবহার শুরু হয় ১৯৮১ সাল থেকে। এটা বিশ্ব স্বাস্থ্য সংস্থার জরুরি তালিকাভুক্ত ওষুধ। উন্নয়নশীল দেশে এই ওষুধের একটা কোর্স সম্পন্ন করতে পাইকারি খরচ পড়ে প্রায় ০.১২ মার্কিন ডলার। মার্কিন যুক্তরাষ্ট্রে এই খরচ এই খরচ ৫০ ডলারের কম। অন্যান্য প্রাণীদের ক্ষেত্রে এটি হৃদক্রিমি ও গোল ক্রিমির চিকিৎসায় ব্যবহৃত হয়।
গুঁড়া ক্রিমি
আইভারমেকটিন গুঁড়া ক্রিমির (এন্টারোবায়াসিস) চিকিৎসায় অ্যালবেনডাজলের মতোই কার্যকর।
নদী অন্ধত্ব
অংকোসারসায়াসিস এর চিকিৎসা, নিয়ন্ত্রণ ও প্রতিরোধে আইভারমেকটিন ব্যবহার করা হয়। তবে ব্যাপক চক্ষুক্রিমি সংক্রমণের ক্ষেত্রে (যেমন প্রতি মিলিলিটারে Loa loa মাইক্রোফিলেরির সংখ্যা ২০,০০০ এর অধিক হলে) এর ব্যবহার নিষিদ্ধ। আইভারমেকটিনের একটি একক ডোজ ১-২ মাসের মধ্যে ত্বকে মাইক্রোফিলেরির পরিমাণ ৯৮-৯৯% কমিয়ে দিতে পারে। আইভারমেকটিন একক ডোজ (১৫০ থেকে ২০০ μg/kg) প্রতি ৬-১২ মাসে দেওয়া হয়। এটি প্রাপ্তবয়স্ক ও পাঁচ বা তদূর্ধ্ব বয়সীদের দেওয়া হয়।
আমেরিকা অঞ্চল ও সাহারা-নিম্ন আফ্রিকায় গণহারে আইভারমেকটিন প্রদান অংকোসারসায়াসিস নিয়ন্ত্রণ প্রকল্পে গুরুত্বপূর্ণ ভূমিকা রেখেছে। ত্বক ও চোখের টিসু হতে কয়েক দিনের মধ্যেই মাইক্রোফিলেরি দূর হয়ে যায় এবং ৬-১২ মাস পর্যন্ত স্থায়ী হয়। অতঃপর পুনরায় আইভারমেকটিন দিতে হয়। যেহেতু আইভারমেকটিন প্রাপ্তবয়স্ক O. Volvulus এর বিরুদ্ধে কার্যকর নয় তাই এটা রোগ দূর করতে পারে না। ১৯৮৭ সাল থেকে সমগ্র আফ্রিকা, মধ্যপ্রাচ্য ও লাতিন আমেরিকায় অংকোসারসায়াসিস নিয়ন্ত্রণ প্রকল্পের প্রধান ওষুধ হিসেবে আইভারমেকটিন ব্যবহার হয়ে আসছে।
চক্ষুক্রিমি
আইভারমেকটিনের একটি একক ডোজ খুব দ্রুত শরীরে চক্ষুক্রিমির (Loa loa) পরিমাণ হ্রাস করতে সক্ষম। রক্তে প্রতি মিলিলিটারে ২০,০০০ এর কম মাইক্রোফিলেরি থাকলে আইভারমেকটিন সম্পর্কিত পার্শ্বপ্রতিক্রিয়ার ঝুঁকি কম থাকে।
সুতাক্রিমি
সুতাক্রিমির চিকিৎসায় আইভারমেকটিন অ্যালবেনডাজল থেকে বেশি ও থায়াবেনডাজলের সমান কার্যকর। থায়াবেনডাজলের তুলনায় আইভারমেকটিনের পার্শ্বপ্রতিক্রিয়া কম এবং অ্যালবেনডাজলের মতোই সহনীয়। যে সকল ব্যক্তি কম রোগ প্রতিরোধ ক্ষমতা সম্পন্ন অথবা যারা রোগ প্রতিরোধ কমানোর ওষুধ নিবেন এবং যাদের নিশ্চিত অথবা সম্ভাব্য সুতাক্রিমি সংক্রমণ হয়েছে তারা আইভারমেকটিন গ্রহণ করলে উপকার পাবেন।
চাবুক ক্রিমি
আইভারমেকটিন ও অ্যালবেনডাজলের সমন্বিত চিকিৎসা ট্রিকিউরায়াসিস বা চাবুক ক্রিমির বিরুদ্ধে কার্যকর এবং পার্শ্বপ্রতিক্রিয়াও বেশি না।
লিমফ্যাটিক ফিলারায়াসিস
Brugia malayi, অথবা Brugia timori, ও ভুকেরেরিয়া ব্যানক্রফটি (Wuchereria bancrofti) দ্বারা ঘটিত লিমফ্যাটিক ফিলারায়াসিস বা গোদ রোগের চিকিৎসায় আইভারমেকটিন ও অ্যালবেনডাজলের সমন্বিত চিকিৎসা বেশ কার্যকর। আইভারমেকটিন লিমফ্যাটিক ফিলারায়াসিস নিয়ন্ত্রণে ডাইইথাইল কার্বামাজিনের মতোই কার্যকর এবং পার্শ্বপ্রতিক্রিয়াও কম।
আর্থ্রোপড
পরজীবী আর্থ্রোপড ও কীটপতঙ্গের বিরুদ্ধে এর কার্যকারিতার প্রমাণ রয়েছে: এক প্রতিবেদনে দেখা গেছে পারমিথ্রিনের কার্যকারিতা সিস্টেমিক বা টপিক্যাল আইভারমেকটিনের মতোই। আরেকটি পৃথক প্রতিবেদনে দেখা গেছে, যদিও মুখে সেবনীয় আইভারমেকটিন স্কেবিজের চিকিৎসায় কার্যকর তবে টপিক্যাল পারমিথ্রিনের চেয়ে চিকিৎসায় ব্যর্থতার হার বেশি। আরেকটি প্রতিবেদনে দেখা গেছে মৌখিক আইভারমেকটিন কার্যকারিতা ও নিরাপত্তার মধ্যে যৌক্তিক ভারসাম্য প্রদান করে কারণ আইভারমেকটিন পারমিথ্রিনের তুলনায় বেশি সুবিধাজনক। আইভারমেকটিন মুখে ২০০ μg/kg ডোজে অজটিল স্কেবিজে দেওয়া হয়। ১-২ সপ্তাহ অন্তর দুটি ডোজ দেওয়া হয়। জটিল স্কেবিজে ২০০ μg/kg হারে ১, ২, ৮, ৯, ১৫, ২২ ও ২৯ তম দিনে মোট সাতটি ডোজ দেওয়া হয়। যুক্তরাষ্ট্রের এফ ডি এ ছয় মাস বা তদূর্ধ্ব বয়সীদের জন্য উকুনের চিকিৎসায় ০.৫% আইভারমেকটিন লোশন অনুমোদন দিয়েছে। শুষ্ক চুলে একবার লাগিয়ে ১০ মিনিট রেখে গোসল করার পর ৭৮% ব্যক্তি দুই সপ্তাহের মধ্যে উকুন মুক্ত হয়েছে। আইভারমেকটিন ছারপোকাকে মারতে পারে।  তবে এর এধরনের কাজে ব্যবহারের জন্য দীর্ঘদিন ওষুধ সেবনের প্রয়োজন হয় ফলে এর নিরাপত্তা নিয়ে সংশয় রয়েছে। নেমাটোড সংক্রমণের চিকিৎসা বা প্রতিরোধের উদ্দেশ্যে জনসাধারণকে গণহারে আইভারমেকটিন সেবন করালে তা ম্যালেরিয়া বহনকারী মশা নিধনে সাহায্য করে ফলে ম্যালেরিয়া জীবাণু যেমন প্লাজমোডিয়াম ফ্যালসিপ্যারাম এর সংক্রমণ কমিয়ে দেয়।
রোজেসিয়া
এক প্রতিবেদনে দেখা গেছে আইভারমেকটিন রোজেসিয়ার চিকিৎসায় কার্যকর। যুক্তরাষ্ট্রে ও ইউরোপে আইভারমেকটিনের একটি ক্রিম রোজেসিয়ার চিকিৎসায় ব্যবহারের অনুমোদন দেওয়া হয়েছে। রোজেসিয়া রোগে Demodex গণের এক পরজীবী মাইটের ভূমিকা রয়েছে এই প্রকল্পের ওপর ভিত্তি করে আইভারমেকটিন ব্যবহার করা হয়। গবেষণায় দেখা গেছে আইভারমেকটিন চার মাসে ৮৩% ক্ষত সারিয়ে তুলেছে যেখানে মেট্রোনিডাজল থেরাপিতে ৭৪% কমে।
প্রতিনির্দেশনা
পাঁচ বছর বয়সের নিচের শিশু এবং যাদের ওজন এর নিচে তাদের ক্ষেত্রে আইভারমেকটিন ব্যবহার করা যাবে না। যকৃৎ ও বৃক্কের রোগে আক্রান্ত ব্যক্তিদের এই ওষুধ ব্যবহার করা যাবে না। আইভারমেকটিন খুব অল্প পরিমাণে মাতৃদুগ্ধে ক্ষরিত হয়। দুগ্ধ পানকারী শিশুর শরীরে এর ফল কী তা এখনো অজানা। গর্ভাবস্থায় আইভারমেকটিন ব্যবহার নিরাপদ কি না তা নিশ্চিত না। তাই গর্ভাবস্থায় এটি ব্যবহার অনুচিত। যেসব রোগে (যেমন মেনিনজাইটিস ,আফ্রিকান ট্রিপ্যানোসোমায়াসিস) রক্ত-মস্তিষ্ক প্রতিবন্ধক ক্ষতিগ্রস্ত হয় সেসব ক্ষেত্রে আইভারমেকটিন দেওয়া যাবে না।
পার্শ্বপ্রতিক্রিয়া
অন্যান্য যে সকল ওষুধ GABA ক্রিয়া বৃদ্ধি করে সেগুলোর সাথে আইভারমেকটিন ব্যবহার করা উচিত নয় যেমন বারবিচুরেট, বেনজোডায়াজেপিন, ও ভ্যালপ্রোয়িক অ্যাসিড। ডাইইথাইল কার্বামাজিনের তুলনায় আইভারমেকটিনের পার্শ্বপ্রতিক্রিয়া কম। ডাইইথাইল কার্বামাজিন দিয়ে অংকোসারসায়াসিসের চিকিৎসায় চোখের সমস্যা আইভারমেকটিনের তুলনায় বেশি হয়।
যাদের শরীরে Loa loa মাইক্রোফিলেরিয়ার পরিমাণ অত্যধিক তাদের আইভারমেকটিন দিলে একটি বিরল কিন্তু গুরুতর প্রতিক্রিয়া দেখা দেয় যেমন এনসেফালোপ্যাথি। প্রতি মিলিলিটার রক্তে ৩০,০০০ এর বেশি Loa মাইক্রোফিলেরি থাকলে এরকম প্রতিক্রিয়া হতে পারে। আইভারমেকটিন ক্যান্সার বা গর্ভস্থ ভ্রূণের গাঠনিক বিকৃতি করতে পারে এরকম প্রমাণ নেই বললেই চলে। যেসকল ওষুধ CYP3A4 উৎসেচক কে নিবৃত্ত করে তারা প্রায়শই পি-গ্লাইকোপ্রোটিন পরিবহনকেও নিবৃত্ত করে, ফলে রক্ত-মস্তিষ্ক প্রতিবন্ধক ভেদ করে আইভারমেকটিনের শোষণ বৃদ্ধি পাবে যদি এর সাথে ঐ সকল ওষুধ যুগপৎভাবে ব্যবহার করা হয়। ওষুধগুলোর মধ্যে রয়েছে স্ট্যাটিনসমূহ, এইচ আই ভি প্রোটিয়েজ ইনহিবিটর, অনেক ক্যালসিয়াম চ্যানেল ব্লকার, লিডোকেইন, বেনজোডায়াজেপিন ও গ্লুকোকর্টিকয়েড যেমন ডেক্সামিথাসন।
ফার্মাকোডাইনামিকস
আইভারমেকটিন Streptomyces avermitilis নামক ব্যাক্টেরিয়াম থেকে উদ্ভূত। আইভারমেকটিন কোষের স্নায়ুতন্ত্র ও মাংসপেশির ক্রিয়া কে বাধা দেওয়ার মাধ্যমে হত্যা করে। বিশেষত এটা কোষের নিবৃত্তমূলক স্নায়বিক উদ্দীপনা সঞ্চারণ কে বাড়িয়ে দেয়। আইভারমেকটিন অমেরুদণ্ডী প্রাণীদের স্নায়ু ও পেশি কোষের ঝিল্লিতে অবস্থিত গ্লুটামেট-গেটেড ক্লোরাইড চ্যানেলের (GluCls) সাথে বন্ধন তৈরি করে ফলে ক্লোরাইড আয়নের প্রবেশ্যতা  বৃদ্ধি পায় এবং কোষে অতি মেরুকরণ ঘটে। এর ফলে কোষ পক্ষাঘাতগ্রস্ত হয় এবং মৃত্যু ঘটে। এই ক্লোরাইড চ্যানেল সুনির্দিষ্টভাবে অমেরুদণ্ডী প্রাণীদের কোষে বিদ্যমান
ফার্মাকোকাইনেটিকস
মানুষের ক্ষেত্রে মুখে আইভারমেকটিন সেবনের ৪-৫ ঘণ্টা পরে রক্তে সর্বোচ্চ ঘনত্ব পাওয়া যায়। এর অর্ধায়ু প্রায় ৫৭ ঘণ্টা। অর্ধায়ু বেশি হওয়ায় এটি শরীর থেকে বের হতে অনেক সময় লাগে এবং এর বণ্টন আয়তন অনেক বেশি। প্রায় ৯৩% আইভারমেকটিন প্লাজমা প্রোটিনের সাথে যুক্ত থাকে। এই ওষুধটি যকৃতের CYP3A4 উৎসেচকের মাধ্যমে ব্যাপকভাবে রূপান্তরিত হয়ে কমপক্ষে ১০ টা উৎপাদে পরিণত হয়। আইভারমেকটিন মূলত মানব মূত্রে পাওয়া যায় না। আইভারমেকটিন মুখে সেবন, ত্বকে বা শিরাপথে প্রয়োগ করা যায়। এটি পি-গ্লাইকোপ্রোটিন এর কারণে স্তন্যপায়ীদের রক্ত-মস্তিষ্ক প্রতিবন্ধক অতিক্রম করতে পারে না। MDR1 জিনের মিউটেশান এই প্রোটিনের কাজকে প্রভাবিত করে। আইভারমেকটিন উচ্চমাত্রায় দিলে রক্ত-মস্তিষ্ক প্রতিবন্ধক অতিক্রম করতে পারে। সেক্ষেত্রে মস্তিষ্কে ২-৫ ঘণ্টা পরে সর্বোচ্চ পরিমাণে পৌঁছাতে পারে।
ইতিহাস
টোকিওর কিতাসাতো বিশ্ববিদ্যালয়ের সাতোশি ওমুরা ও যুক্তরাষ্ট্রের মার্ক ইন্সটিটিউট ফর থেরাপিউটিক রিসার্চের উইলিয়াম সি. ক্যাম্পবেল অ্যাভারমেকটিন পরিবারের যৌগ আবিষ্কার করেন যা থেকে রাসায়নিকভাবে আইভারমেকটিন পাওয়া যায়। সাতোশি ওমুরা Streptomyces avermitilis নামক ব্যাক্টেরিয়ামে অ্যাভারমেকটিন শনাক্ত করেন। ক্যাম্পবেল ওমুরা থেকে প্রাপ্ত অ্যাভারমেকটিন কে পরিশুদ্ধ করেন এবং আইভারমেকটিন আবিষ্কার করেন যা পূর্ববর্তীর তুলনায় বেশি শক্তিশালী কিন্ত কম বিষাক্ত। আইভারমেকটিন আবিষ্কার হয় ১৯৮১ সালে। অ্যাভারমেকটিন আবিষ্কারের জন্য ২০১৫ সালে ওমুরা ও ক্যাম্পবেল কে নোবেল পুরস্কার দেওয়া হয়।
পশুদের ক্ষেত্রে ব্যবহার
আইভারমেকটিন জাবরকাটা পশুদের অন্ত্রীয় কৃমির চিকিৎসায় সচরাচর ব্যবহার করা হয়। কুকুরের ক্ষেত্রে হৃদক্রিমির চিকিৎসায় আইভারমেকটিন ব্যবহার করা হয়। তবে যে সকল কুকুরের MDR1 জিন মিউটেশান আছে তাদের ক্ষেত্রে বিষক্রিয়া দেখা দেয়।  বিড়ালের ক্ষেত্রে আইভারমেকটিন বিষক্রিয়ার প্রমাণ পাওয়া গেছে।
গবেষণা
আইভারমেকটিন কে পীতজ্বর ও চিকুনগুনিয়ার ক্ষেত্রে সম্ভাব্য ভাইরাসনাশক ওষুধ হিসেবে গবেষণা করা হচ্ছে। ২০১৩ সালে এই পরজীবী নাশক ওষুধটিকে ফারনিসয়েড এক্স রিসেপ্টরের (FXR) একটি লিগ্যান্ড হিসেবে দেখানো হয়, যা নন-অ্যালকোহলিক ফ্যটি লিভার ডিজিজের একটা লক্ষ্যবস্তু। আইভারমেকটিন ম্যালেরিয়া প্রতিরোধেও কার্যকর হতে পারে যেহেতু এটা স্বয়ং প্লাজমোডিয়াম ও এর বাহক মশা উভয়ের জন্যই বিষাক্ত।
করোনাভাইরাস রোগ ২০১৯
আইভারমেকটিন বানরের বৃক্ককোষ ফলনে সার্স-কোভি-২ প্রতিলিপি সৃষ্টিকে নিবৃত্ত করে, যেখানে এর নিবৃত্তমূলক ঘনত্ব (IC50) ছিল ২.২-২.৮ মাইক্রোমোল (µM)। কোষ ফলনে যে মাত্রা ব্যবহার করা হয়েছে মানব শরীরে তার চেয়ে ১০৪ গুণ (১০ হাজার গুণ) বেশি মাত্রা লাগতে পারে, যার ফলে এটিকে কোভিড-১৯ চিকিৎসায় কার্যকরী বলে আশাবাদী হওয়া যাচ্ছে না। অধিকন্তু কোষ ফলন গবেষণা ডেঙ্গু চিকিৎসার ক্ষেত্রেও আশা জাগিয়েছিল কিন্তু প্রাণীদেহে পরীক্ষায় ব্যর্থ হয়েছে।
১০ এপ্রিল, ২০২০ তারিখে মার্কিন খাদ্য ও ঔষধ প্রশাসন (এফডিএ) কোভিড-১৯ রোগের চিকিৎসায় কিংবা প্রতিরোধে আইভারমেকটিন ব্যবহার না করার নির্দেশনা দেয়। তাদের মতে বর্তমানে লভ্য উপাত্ত অনুযায়ী কোভিড-১৯ রোগের চিকিৎসায় আইভারমেকটিনের কার্যকারিতা এখনও প্রদর্শিত হয়নি। অধিক মাত্রায় আইভারমেকটিন সেবন বিপজ্জনক। যদি কোনও স্বাস্থ্য সেবা প্রদায়ক পেশাদার ব্যক্তি ব্যবস্থাপনা পত্রে আইভারমেকটিন সুপারিশ করে থাকেন, তাহলে সেটিকে ঔষধালয়ে গিয়ে ঔষধ প্রস্তুতি ও ব্যবহারবিদের সাথে আলোচনা করে সঠিক মাত্রায় সেবন করতে হবে। আইভারমেকটিনের যে রূপটি পশুদের জন্য ব্যবহৃত হয়, সেটি সেবন করা কখনোই ঠিক নয়। পশুদের জন্য অনুমোদিত আইভারমেকটিন জাতীয় ঔষধগুলি মানুষের জন্য অনুমোদিত ঔষধগুলি অপেক্ষা খুবই ভিন্ন প্রকৃতির। পশুর জন্য প্রযোজ্য আইভারমেকটিন মানুষের সেবন করা বিপজ্জনক। পশুদের আইভারমেকটিনের পরিমাণ অনেক বেশি থাকে, কেননা পশুদের ওজন মানুষের চেয়ে এক টন বা তার বেশি হতে পারে, কিন্তু ঐ মাত্রাটি মানবদেহের জন্য ক্ষতিকর। এমনকি মানবদেহে ব্যবহারের জন্য অনুমোদিত আইভারমেকটিনও অন্যান্য ঔষধের সাথে আন্তঃক্রিয়ায় লিপ্ত হতে পারে, যেমন রক্ত পাতলাকারক ঔষধগুলির সাথে। যদি কেউ অতিরিক্ত মাত্রায় আইভারমেকটিন গ্রহণ করে, তাহলে তার বমি বমি ভাব, বমি, নিম্ন রক্তচাপ, অতিপ্রতিক্রিয়া (অ্যালার্জি) যেমন চুলকানি, ফুসকুরি, মাথা ঘোরানো, শরীরের ভারসাম্যহানি, খিঁচুনি, সংজ্ঞাহীনতা (কোমা) এমনকি মৃত্যুও হতে পারে।
৮ মে, ২০২০ তারিখে পেরুর স্বাস্থ্য বিভাগ কোভিড-১৯ চিকিৎসায় আইভারমেকটিন ব্যবহারের অনুমোদন দেয়। ১২ মে ২০২০, বলিভিয়ার স্বাস্থ্য বিভাগও একই ধরনের অনুমোদন দেয়।
হেরাক্লিটাস
হেরাক্লিটাসের জন্মসময় সঠিকভাবে নিরূপণ করা কঠিন। সেই কারণে পাশ্চাত্য দর্শনের ইতিহাস রচয়িতাগণ তার জন্মসময়ের উল্লেখ করতে গিয়ে বিভিন্ন সময়ের কথা বলেছেন । ডায়োজিনেসের এর মতামতের উপর ভিত্তি করে কেউ কেউ হেরাক্লিটাস এর জন্মসময় খ্রীস্টপূর্ব ৫০৪-৫০১ অব্দ বলে উল্লেখ করেছেন। আবার, কারো কারো মতে হেরাক্লিটাস ৫৩৫ অব্দে জন্মগ্রহণ করেন। অনেক ইতিহাস রচয়িতা মনে করেন তিনি ছিলেন জেনোফিনিস এর পরবর্তী দার্শনিক এবং পারমিনাইডিসের সমসাময়িক।
আরও দেখুন
এই নিবন্ধসমূহ অন্যান্য বিষয়ের হলেও এগুলো হেরাক্লিটাস সম্পর্কিত।
রাধাচরণ পাল
রাধাচরণ পাল (Radhacharan Pal) (১৮৯২ - ১৯১৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব, অগ্নিযুগের বিপ্লবী। তিনি শিয়ালদা ডাকাতি সংক্রান্ত ব্যাপারে গ্রেপ্তার হন। আলিপুর কেন্দ্রীয় কারাগারে মারা যান।
জন্ম ও শিক্ষা
রাধাচরণ পাল জন্মেছিলেন বাংলাদেশের শরীয়তপুর জেলার নড়িয়া উপজেলার ভোজেশ্বরে।
জাপান জাতীয় অনূর্ধ্ব-২৩ ফুটবল দল
নীল সামুরাই নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় জাপানের রাজধানী টোকিওতে অবস্থিত। বর্তমানে এই দলের ম্যানেজারের দায়িত্ব পালন করছেন হাজিমে মোরিয়াসু এবং অধিনায়কের দায়িত্ব পালন করছেন জুয়লের রক্ষণভাগের খেলোয়াড় ইয়ুতা নাকায়ামা। জাপান অনূর্ধ্ব-২৩ এপর্যন্ত ৭ বার গ্রীষ্মকালীন অলিম্পিকে অংশগ্রহণ করেছে, যার মধ্যে সেরা সাফল্য হচ্ছে ২০১২ গ্রীষ্মকালীন অলিম্পিকে চতুর্থ স্থান অর্জন করা।
দাইসুকে মাৎসুই, শুনসুকে নাকামুরা, কেইসুকে হোন্দা, ইয়ুতা ইওয়াসাকি এবং কেনসুকে নাগাইয়ের মতো খেলোয়াড়গণ জাপানের অনূর্ধ্ব-২৩ দলের জার্সি গায়ে মাঠ কাঁপিয়েছেন।
সেনাবাহিনী কমান্ডার (শ্রীলঙ্কা)
সেনাবাহিনী কমান্ডার (মূল নামঃ কমান্ডার অব দ্য আর্মি) হচ্ছে শ্রীলঙ্কা সেনাবাহিনীর প্রধান কর্মকর্তা/অধিনায়কের পদ-সম্মান। ১৯৭২ সালে শ্রীলঙ্কার নাম সিলন থেকে শ্রীলঙ্কা হয়ে গেলে সিলন সেনাবাহিনী 'শ্রীলঙ্কা সেনাবাহিনী' নাম তৈরি করে, এবং ১৯৭২ সাল থেকে শ্রীলঙ্কা সেনাবাহিনীর প্রধান কর্মকর্তা শ্রীলঙ্কার সেনাবাহিনী কমান্ডার নামে পরিচিত হন যাদেরকে আগে সিলন সেনাবাহিনীর কমান্ডার নামে অভিহিত করা হত।
ইতিহাস
১৯৪৮ সালে শ্রীলঙ্কার স্বাধীনতা লাভের আগে শ্রীলঙ্কায় ব্রিটিশ সেনাবাহিনীর ইউনিট ছিলো এবং সেগুলোর সম্মিলিত অধিনায়ককে বলা হতো 'জেনারেল অফিসার কমান্ডিং, সিলন'। ১৯৪৯ সালের ১০ অক্টোবর সিলন সেনাবাহিনী তৈরি হলে পদটি 'কমান্ড্যান্ট, সিলন আর্মি' হিসেবে তৈরি হয় এবং ব্রিটিশ ব্রিগেডিয়ার আর্ল অব কেইথনেস পদটিতে বসেন। খুব দ্রুতই পদটির নাম 'কমান্ডার-ইন-চীফ, সিলন আর্মি' করা হয়। শ্রীলঙ্কায় অবস্থিত ব্রিটিশ সেনা ইউনিটগুলোর সম্মিলিত অধিনায়ককে 'কমান্ডার অব দ্য সিলন ডিফেন্স ফোর্স'ও বলা হতো। 'কমান্ডার অব দ্য আর্মি' পদটি সৃষ্টি করা হয় ১৯৫০-এর দশকে। ১৯৬৭ সালে নিয়োগ পাওয়া সেপালা আত্তিগাল্লে পর্যন্ত সকল কমান্ডারের পদবীটি ব্রিগেডিয়ার ছিলো যেক্ষেত্রে ব্রিগেডিয়াররা সেনাকমান্ডার থাকা অবস্থায়ই পরে মেজর জেনারেল হতেন; সেপালা ১৯৭৪ সালে লেঃ জেনারেল হয়েছিলেন এবং তার উত্তরসূরীরা মেজর জেনারেল পদবীতে কমান্ডার হচ্ছিলেন যাদেরকে পরে বা অবসর গ্রহণের দিন লেঃ জেনারেলে উন্নীত করা হচ্ছিলো।
১৯৮০-এর দশক থেকে পদটি লেফটেন্যান্ট জেনারেলে স্থায়ী ভাবে উন্নীত হয়ে যায়। শ্রীলঙ্কার সেনাকমান্ডাররা অবসর গ্রহণের দিন পূর্ণ জেনারেল হন কিংবা চীফ অব দ্য ডিফেন্স স্টাফ হলেও পূর্ণ জেনারেল হন। দুইজন সবেক সেনাকমান্ডারকে ২০০৭ সালে পূর্ণ জেনারেল পদ দেওয়া হয়, একজন হলেন ডেনিস পেরেরা যিনি ১৯৮১ সালে অবসর গ্রহণ করেন এবং আরেকজন হলেন নলীন সেনেবীরত্ন যিনি ১৯৮৮ সালে অবসর প্রাপ্ত হন। একজন সেনাকমান্ডার চাকরিরত অবস্থায়ও পূর্ণ জেনারেল হতে পারেন যেমন শরৎ ফনসেকা এবং শাভেন্দ্র সিলভাকে সেনাকমান্ডার থাকা অবস্থায় পূর্ণ জেনারেল পদ দেওয়া হয়।
সরকারী বাসভবন
শ্রীলঙ্কা সেনাবাহিনী কমান্ডারের সরকারী বাসভবন 'জেনারেল'স হাউজ' নামে পরিচিত, বাংলোটি কলম্বোতে অবস্থিত। এই বাংলো ১৯৪৮ সালে তৈরি করা এবং ব্রিটিশ সেনা কমান্ডাররা এই বাংলোতেই থাকতেন, তারা চলে যাবার পর শ্রীলঙ্কান সেনা কমান্ডাররা এই বাসভবন ব্যবহার করেন।
নিয়োগ
সেনাবাহিনী অ্যাক্টের ৮নং ধারা অনুযায়ী শ্রীলঙ্কার রাষ্ট্রপতি সেনাকমান্ডার নিয়োগ প্রদান করে থাকেন; নিয়ম অনুযায়ী সর্বোচ্চ ৫৫ বছর বয়স পর্যন্ত একজন জেনারেল কমান্ডার হিসেবে থাকতে পারেন যদিও কমান্ডারের মেয়াদ রাষ্ট্রপতি বা প্রধানমন্ত্রী কর্তৃক বাড়ানো হতে পারে।
রাইপুর ব্লক মহাবিদ্যালয়
রাইপুর ব্লক মহাবিদ্যালয় হল পশ্চিমবঙ্গের বাঁকুড়া জেলার রাইপুরে অবস্থিত একটি সাধারণ ডিগ্রি কলেজ। ২০১০ সালে প্রতিষ্ঠিত এই কলেজে কলা বিভাগে স্নাতক পাঠক্রম চালু রয়েছে। কলেজটি বাঁকুড়া বিশ্ববিদ্যালয় কর্তৃক অনুমোদিত এবং বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।
রাইপুর ব্লক মহাবিদ্যালয়ের বিভাগগুলি হল:
লিসা গাজী
লিসা গাজী (Leesa Gazi; জন্ম ১৪ই আগস্ট ১৯৬৯) বাংলাদেশে জন্মগ্রহণকারী একজন ব্রিটিশ লেখিকা, নাট্যকার, থিয়েটার পরিচালিকা এবং অভিনেত্রী। তিনি লন্ডনে বসবাস করেন।
পটভূমি
লিসা গাজীর পিতা বাংলাদেশের মুক্তিযুদ্ধ এর সময় যুদ্ধ করেছিলেন।
কর্মজীবন
গাজী থিয়েটার ও আর্টস কোম্পানি কমলা কালেক্টিভের সহ-প্রতিষ্ঠাতা। সাউথব্যাংক সেন্টারে তিনি ছিলেন "সিক্স সিজনস" এবং তাহমিমা আনাম এর আ গোল্ডেন এজ উপন্যাসের স্ক্রিপ্ট-লেখিকা এবং অভিনেত্রী। তার মঞ্চনাটকের কাজের মধ্যে রয়েছে: বীরাঙ্গনা: উইমেন অব ওয়ার, সোনাতা, রোকেয়ার স্বপ্ন, দৈত্যের প্রতিশোধ, চিন্তাশীল মানুষ, এবং বনবিবি। ২০১২-এ তিনি বনবিবি: জঙ্গলের নারী এর জন্য স্ক্রিপ্ট লেখেন। তিনি পিপলস রোমিও নামের মঞ্চনাটকে অভিনয় করেন, যেটি "তারা আর্টের" সাথে দেশব্যাপী আট সপ্তাহ সফর করে। সোনাতা মঞ্চনাটকে তিনি অভিনয় করেছিলেন, যার জন্য ২০১০ সালে ব্রিটিশ কাউন্সিল কর্তৃক বাংলাদেশে আমন্ত্রন পান। তিনি "আ গোল্ডেন এজ" এর ধারাবাহিক অভিযোজনে অভিনয় করেছিলেন। তিনি আকরাম খানের দেশ মঞ্চনাটকে একজন সাংস্কৃতিক সমন্বয়কারী হিসাবে এবং একজন কণ্ঠ শিল্পী হিসেবে কাজ করেন।
২০১২-এ, গ্লোব থিয়েটারে অনুষ্ঠিত গ্লোব টু গ্লোব ফেস্টিভাল-এ তিনি দ্য টেমপেষ্ট এর একজন স্ক্রিপ্ট লেখিকা হিসেবে কাজ করেন। তিনি "উইস্পার মি হ্যাপি এভার অাফটার" নামক গার্হস্থ্য সহিংসতার উপর ভিত্তি করে বানানো একটি মঞ্চনাটকে অভিনয় করেছিলেন। তিনি অভিনেত্রী হিসেবে ট্রেনফরচেইঞ্জ পরিচালনা করেন এবং দাতব্য সংস্থা ওয়াটারএড -এর জন্য একটি চলচ্চিত্রে তাদের সাথে একটি প্রকল্পে কাজ করেছেন। মে এবং আগস্ট ২০১৪ এর মধ্যে, তিনি বিবিসির একটি শিক্ষাবিষয়ক চলচ্চিত্রের একটি ধারাবাহিকে অভিনেত্রী হিসাবে কাজ করেছেন।
বাংলা টিভিতে তিনি এই জনপদে নামক একটি সাপ্তাহিক সরাসরি ফোনালাপ অনুষ্ঠানের উপস্থাপনা করন। ২০১০-এ, তার প্রথম উপন্যাস রৌরব প্রকাশিত হয়।
তাকে কমলা কালেক্টিভের "বীরাঙ্গনা: উইমেন অব ওয়ার" থিয়েটার প্রকল্পের জন্য এসিই কর্তৃক শিল্পের জন্য অনুদান প্রদান করা হয়। তিনি ছিলেন একজন ধারণা বিকাশকারী, সহ-লেখিকা এবং এই থিয়েটার প্রোডাকশনে তিনি নিজেই অভিনয় করেছেন।
মে ২০১৪-এ, গাজি বিবিসি এশিয়ান নেটওয়ার্ক-এ নাদিয়া আলীর সঙ্গে এক সাক্ষাৎকার অনুষ্ঠানে যোগ দেন।
ব্যক্তিগত জীবন
গাজী ও তার স্বামী,এবং তাদের দুই সন্তান আছে; একজনের জন্ম ২০০৪ সালে (নাম শেয়া), অন্যজনের জন্ম হয় ২০০৬ সালে (নাম রিশি)।
ভিয়েতনাম জাতীয় ক্রিকেট দল
ভিয়েতনাম জাতীয় ক্রিকেট দল আন্তর্জাতিক ক্রিকেটে ভিয়েতনাম কে প্রতিনিধিত্ব করে। তবে দেশটি এখনও আন্তর্জাতিক ক্রিকেট কাউন্সিল এর সদস্যপদ লাভ করে নি। ভিয়েতনাম। ভিয়েতনাম ক্রিকেট অ্যাসোসিয়েশন হল, ভিয়েতনামে ক্রিকেটের নিয়ন্ত্রক সংস্থা। মালয়েশিয়ার রাজধানী কুয়ালালামপুর -এ অনুষ্ঠিত ২০১৭ সাউথ-ইস্ট এশিয়ান গেমস এর ক্রিকেট টুর্নামেন্ট এ অংশগ্রহণের মাধ্যমে ভিয়েতনামের ক্রিকেট অভিষেক হয়।
ইতিহাস
২০০৫ সালে ভিয়েতনামের ক্রিকেটের নিয়ন্ত্রক সংস্থা ভিয়েতনাম ক্রিকেট অ্যাসোসিয়েশন প্রতিষ্ঠিত হয়। তবে প্রতিষ্ঠাকালীন সময়ে এ সংস্থার নাম ছিল সাইগন ক্রিকেট অ্যাসোসিয়েশন। এশিয়ান ক্রিকেট কাউন্সিল এর সদস্যপদ লাভের জন্য, ২০০৯ সালে এই সাইগন ক্রিকেট অ্যাসোসিয়েশনের নাম পরিবর্তন করে ভিয়েতনাম ক্রিকেট অ্যাসোসিয়েশন করা হয়। ২০১৩ সালে প্রথমবার লক্ষ্য করা হয় যে, প্রতিষ্ঠাকালীন সময় থেকে শুধু একজন ভিয়েতনামের খেলোয়াড়, ভিয়েতনাম ক্রিকেট অ্যাসোসিয়েশন (ভিসিএ) লীগে খেলেছেন। এর পাশাপাশি ভিয়েতনামের কোন জাতীয় দল ছিল না এবং যা তৈরি করা ছিল প্রয়োজনীয়।
সুন্তোরি পেপসিকো ভিয়েতনাম বেভারেজ (এসপিভিবি) - সুন্তোরি ও পেপসিকো এর একটি কৌশলগত জোট, ভিয়েতনাম ক্রিকেট অ্যাসোসিয়েশন এর পৃষ্ঠপোষক। যদিও কোম্পানিটি ২০১৫ সালে, ভিয়েতনাম ক্রিকেট অ্যাসোসিয়েশন স্থানীয়ভাবে খেলার উন্নয়নে পদক্ষেপ না নিলে, পৃষ্ঠপোষণা প্রত্যাহার করে নেয়ার হুমকি দেয়। সেই বছরের শেষ দিকে ভিয়েতনাম ক্রিকেট অ্যাসোসিয়েশন একটি পরিকল্পনা সংস্কৃতি, ক্রীড়া এবং পর্যটন মন্ত্রণালয় এর মাধ্যমে ভিয়েতনাম সরকার এর কাছে পাঠায়।
এরপর থেকে ভিয়েতনামের নাগরিকদের নিয়ে একটি জাতীয় দল গঠনের প্রক্রিয়া শুরু হয়। কিন্তু এই দলের প্রায় সবাই হো চি মিন সিটি ইউনিভার্সিটি অব স্পোর্ট এর সদস্য ছিলেন।
দলের অনেক খেলোয়াড়েরই পূর্বে বেসবল (যেটিও বিশ্বের এই প্রান্তে, তুলনামুলকভাবে একটি নতুন খেলা) খেলার অভিজ্ঞতা ছিল এবং তাদের মধ্যে দুইজন ভিয়েতনাম জাতীয় বেসবল দল এর সদস্য হিসেবে বেসবল খেলেছিলেন। এই দলটি অভিজ্ঞতা অর্জনের লক্ষ্যে ভিসিএ লীগে খেলার সূচনা করে, পূর্বে যে লীগে শুধু অভিবাসী বা অন্য দেশের বংশোদ্ভূতরাই অংশ নিত। দলটির কোচ হলে অস্ট্রেলীয় বংশোদ্ভূত মিক ব্লিংকহফ। ২০১৭ এর শুরু থেকেই দলটি ২০১৭ সালের আগস্টে অনুষ্ঠেয় ২০১৭ সাউথ-ইস্ট এশিয়ান গেমসে অংশগ্রহণের লক্ষ্যে অনুশীলন শুরু করে এবং এর জন্যে তারা ভিয়েতনাম সরকার থেকে প্রয়োজনীয় সাহায্যও লাভ করে। এছাড়াও বর্তমানে ভিয়েতনাম ক্রিকেট অ্যাসোসিয়েশন ২০২১ সালে ভিয়েতনামের রাজধানী হ্যানয় তে অনুষ্ঠেয় ২০২১ সাউথ-ইস্ট এশিয়ান গেমস এর জন্য প্রস্তুতি শুরু করেছে।
কোরিয়া উপদ্বীপে ইসলাম
কোরীয় উপদ্বীপের দক্ষিণ অংশে অবস্থিত দক্ষিণ কোরিয়ায় ইসলাম একটি সংখ্যালঘু ধর্ম। সেখানকার অধিকাংশ মুসলিম সিউলে বসবাস করে। তবে সারা দেশেই কয়েকটি মসজিদ রয়েছে। কোরিয়া মুসলিম ফেডারেশনের মতে দক্ষিণ কোরিয়ায় প্রায় ১০০,০০০ মুসলমান বাস করে এবং তাদের ৭০ থেকে ৮০ শতাংশ বিদেশী এবং মোট মুসলিম জনসংখ্যার ৪০% সিউলে বাস করে। দেশটির পররাষ্ট্র মন্ত্রণালয় ২০০৪ সাল থেকে প্রতি বছর রমজান মাসে ইফতারের আয়োজন করে আসছে। কোরীয়দের মধ্যে মুসলমানরা মোট জনসংখ্যার মাত্র ০.৩%। তবে কোরিয়ায় মুসলিমদের ক্রমবর্ধমান অভিবাসনের ফলে কোরিয়ায় মুসলিম জনসংখ্যা বৃদ্ধি পাচ্ছে এবং কোরীয়দের মাঝেও দিন দিন ইসলাম জনপ্রিয় হয়ে উঠছে।
উত্তর কোরিয়ায় ধর্মীয় কাজে ব্যাপক বিধিনিষেধ থাকার ফলে গোটা দেশে মাত্র একটি মসজিদ খোলার অনুমতি দেওয়া হয়েছে। উত্তর কোরিয়ায় কয়েক হাজার মুসলিম রয়েছে বলে ধারণা করা হয়। ২০১০ সালে সেখানে ইরান আর রহমান নামে একটি মসজিদ প্রতিষ্ঠা করে। এটিই উত্তর কোরিয়ার একমাত্র মসজিদ। অন্যান্য মুসলিম দেশের দূতাবাসে নামাজের জায়গা থাকলেও পৃথক কোনো মসজিদ নেই।
প্রাথমিক ইতিহাস
ঐতিহাসিক তথ্যমতে, ৭ম শতাব্দীর মাঝামাঝি থেকে শেষের দিকে মুসলিম ব্যবসায়ীরা খিলাফত অঞ্চল থেকে তাং রাজবংশ শাসিত চীনে পাড়ি জমায় এবং তৎকালীন কোরিয়ার তিনটি রাজ্যের একটি সিলার সাথে যোগাযোগ স্থাপন করে। ৭৫২ সালে গোগুরিও বংশোদ্ভূত গাও জিয়ানঝি নামে একজন চীনা আর্মি অফিসার তাং রাজবংশের পক্ষে হয়ে আব্বাসীয় খিলাফতের বিরুদ্ধে তালাসের যুদ্ধে নেতৃত্ব দেন কিন্তু সে যুদ্ধে চীনারা পরাজিত হয়।
কোরিয়ায় ইসলামের প্রথম যাচাইযোগ্য উপস্থিতি ৯ম শতাব্দীতে আরব নাবিক ও ব্যবসায়ীদের আগমনের মাধ্যমে হয়। ৯ম শতাব্দীর বিখ্যাত পারস্যিক মুসলিম অভিযাত্রী ও ভূগোলবিদ ইবনে খোরদাদবেহসহ অসংখ্য মুসলিম ভূগোলবিদের মতে, তাদের অনেকেই তখন মুসলিম গ্রাম প্রতিষ্ঠা করে কোরিয়ায় স্থায়ীভাবে বসতি স্থাপন করে। কিছু রেকর্ড ইঙ্গিত করে যে, এই বসতি স্থাপনকারীদের মধ্যে অনেকেই ইরাক থেকে আসে। নথি থেকে আরো জানা যায় যে, ৯ম শতাব্দীতে হাসান রাজা নামে একজন মুসলিমের নেতৃত্বে বিপুল সংখ্যক বিদেশী মুসলিম কোরিয়ায় বসতি স্থাপন করে। পরবর্তীতে অনেক মুসলিম কোরিয়দের সাথে আন্তঃবিবাহ করেন।
স্থানীয় কোরীয় বিবরণ অনুসারে, ১০২৪ সালে মুসলিমরা হাসান রাজার নেতৃত্বে কোরীয় উপদ্বীপের গোরিও রাজ্য আসে। তাদের কাফেলায় প্রায় ১০০ জন মুসলিম ছিল এবং কিছুদিন আরো ১০০ সদস্যের মুসলিম বণিকের একটি দল সেখানে আসে। ইসলামি বিশ্ব ও কোরীয় উপদ্বীপের মধ্যে বাণিজ্যিক সম্পর্ক ১৫ শতক পর্যন্ত অব্যাহত ছিল। ফলে নিকট প্রাচ্য ও মধ্য এশিয়া থেকে কিছুসংখ্যক মুসলিম ব্যবসায়ী কোরিয়ায় এসে বসতি স্থাপন করে এবং সেখানে বিয়ে করে পরিবার স্থাপন করে। চীন থেকে আসা কিছু হুই মুসলিমও গোরিও রাজ্যে বসবাস করতেন বলে জানা যায়।
এরপর চীনে মঙ্গোল সেনাবাহিনীর সাথে সেংমোকিন (সেমু) নামে একটি দল আসে। দলটি মধ্য এশিয়ার মুসলমানদের নিয়ে গঠিত হয়েছিল। মঙ্গোল সমাজ ব্যবস্থায় সেংমোকিনের বিশেষ প্রভাব ছিল এবং তারা ইউয়ান রাজবংশে ব্যাপক প্রভাব বিস্তার করেছিল। ইউয়ান রাজবংশের সময় কোরীয় মহিলারা ভারতীয়, উইঘুর ও তুর্কি সেমুদের বিয়ে করে। তখন মঙ্গোল সাম্রাজ্যের মধ্য এশীয় মুসলিম সৈন্যদের মঙ্গোলরা কোরিয়ায় কর্মকর্তা হিসাবে নিযুক্ত করে। পরবর্তীতে চীন ও কোরীয় অঞ্চলে কিছু মুসলিম বিদ্বেষী রাজবংশ শাসন করে এবং ধীরে ধীরে তাদপর অস্তিত্ব মিটিয়ে দেওয়ার প্রচেষ্টা করা হয়।
পরবর্তী সময়কাল
১৫ শতকের মধ্যে কোরিয়া অঞ্চলে ইসলাম কার্যত অস্তিত্বহীন ছিল। তবে তখন কিছু মুসলিম অবশিষ্ট থাকলেও তাদের মাঝে অনেক ধর্মীয় অনুশীলন ও শিক্ষা টিকে ছিল না। যাহোক, ১৯ শতকে মাঞ্চুরিয়ায় মুসলিম বসতি স্থাপনকারীদের মাধ্যমে কোরিয়া আবারো ইসলামের সংস্পর্শে আসে।
20 শতকে ইসলামের পুনঃপ্রবর্তন
১৯৫০ সালে কোরীয় যুদ্ধের সময় তুরস্ক তুর্কি ব্রিগেড নামে জাতিসংঘের অধীনে দক্ষিণ কোরিয়াকে সাহায্য করার জন্য প্রচুর সংখ্যক সৈন্য পাঠায়। যুদ্ধক্ষেত্রে তাদের অবদানের পাশাপাশি তুর্কিরা সৈন্যরা মানবিক কাজেও সাহায্য করে। বিশেষ করে যুদ্ধকালীন অনাথ শিশুদের জন্য স্কুল পরিচালনা করতে সাহায্য করে। যুদ্ধের কিছুদিন পর যে সকল তুর্কি সৈনিক দক্ষিণ কোরিয়ায় জাতিসংঘের শান্তিরক্ষী হিসেবে অবস্থান করেছিল তারা কোরিয়দের কাছে ইসলাম প্রচার শুরু করে। এভাবে ইসলামে ধর্মান্তরিতরা প্রাথমিকভাবে ১৯৫৫ সালে কোরিয়া মুসলিম সোসাইটি (한국이슬람협회) নামে একটি সংঘ প্রতিষ্ঠা করে। সেই সময়ে ইমুন-ডং-এ দক্ষিণ কোরিয়ার প্রথম মসজিদ নির্মিত হয়ে। পরবর্তীতে কোরিয়া মুসলিম সোসাইটি যথেষ্ট বড় হয়ে ওঠে এবং ১৯৬৭ সালে এটি কোরিয়া মুসলিম ফেডারেশন নাম ধারণ করে।
উত্তর কোরিয়ায় ইসলাম
পিউ রিসার্চ সেন্টারের তথ্যমতে, ২০১০ সালে উত্তর কোরিয়ায় ৩,০০০ জন মুসলিম ছিল, যা ১৯৯০ সালে সেখানে বসবাসকারী ১,০০০ মুসলিমের তিনগুণ। রাজধানী পিয়ংইয়ংয়ের ইরানী দূতাবাসের নিকট অবস্থিত আর-রহমান মসজিদ দেশটির একমাত্র মসজিদ এবং সেখানে নিয়মিত নামাজের আয়োজন করা হয়।
দক্ষিণ কোরিয়ায় ইসলাম
১৯৬২ সালে মালয়েশিয়া সরকার সিউলে একটি মসজিদ নির্মাণের জন্য ৩৩,০০০০ মার্কিন ডলার অনুদানের প্রস্তাব দেয়। কিন্তু মূল্যস্ফীতির কারণে সেই পরিকল্পনা ভেস্তে যায়। অবশেষে ১৯৭৬ সালে সিউল কেন্দ্রীয় মসজিদটি সিউলের ইতাওয়ান পাড়ায় নির্মিত হয়। বর্তমান বুসান, আনিয়াং, গেয়ংগি, গুয়াংজু, জিওঞ্জু, দায়েগু ও কায়েসোঙেও মসজিদ রয়েছে। কোরিয়া ইসলাম ইনস্টিটিউটের প্রেসিডেন্ট লি হি-সুর মতে, দক্ষিণ কোরিয়ায় প্রায় ১০,০০০ তালিকাভুক্ত মুসলিম রয়েছেন এবং তাদের অধিকাংশই বিদেশী।
কোরীয় মুসলিম ফেডারেশন বলে যে, ২০০৯ সালে প্রিন্স সুলতান আব্দুল আজিজ নামে একটি ইসলামি প্রাথমিক বিদ্যালয় চালু করা হয়। এর উদ্দেশ হল, সরকারী পাঠ্যক্রমের পাশাপাশি দক্ষিণ কোরিয়ায় বসবাসরত বিদেশী মুসলিম ছাত্রদের তাদের ধর্ম শিখতে সহায়তা করা। এছাড়াও একটি সাংস্কৃতিক কেন্দ্র, একটি মাধ্যমিক বিদ্যালয়, একটি বিশ্ববিদ্যালয় খোলার পরিকল্পনাও চলছে। সিউলে সৌদি আরবের রাষ্ট্রদূত আব্দুল্লাহ আল-আইফান সৌদি সরকারের পক্ষ থেকে ফেডারেশনকে $৫০০,০০০ প্রদান করেন।
কোরীয় মুসলিম ফেডারেশন সেখানকার রেস্তোরাঁ ও ব্যবসায়িকদের হালাল সার্টিফিকেট প্রদান করে। তাদের হালাল সার্টিফিকেট ইসলামিক ডেভেলপমেন্ট মালয়েশিয়া (JAKIM) বিভাগ দ্বারা স্বীকৃত। ২০১৮ সালের জানুয়ারি দক্ষিণ কোরিয়ায় সর্বমোট ১৪টি হালাল অনুমোদিত রেস্তোরাঁ ছিল। একটি প্রাথমিক বিদ্যালয় প্রতিষ্ঠার আগে প্রিন্স সুলতান বিন আব্দুল আজিজ মাদ্রাসা নামে একটি মাদ্রাসা ১৯৯০ সাল থেকে কাজ করে আসছিল। সেখানে বিদেশী মুসলিম শিশুদের আরবি, ইসলামী সংস্কৃতি ও ইংরেজি শেখার সুযোগ দেওয়া হত। কোরিয়ার অনেক মুসলমান বলেন যে, তাদের ভিন্ন জীবনধারা তাদের সমাজে অন্যদের থেকে আলাদা করে তোলে। ১১ সেপ্টেম্বরের হামলার পর তারা সেখানে বেশ কিছু বৈষম্য অনুভব করে।
পাকিস্তান ও বাংলাদেশের অভিবাসী শ্রমিকরা কোরিয় উপদ্বীপের মুসলিম জনসংখ্যার একটি বড় অংশ। ২০১০ সালে পিউ রিসার্চ সেন্টার অনুমান করে যে, দক্ষিণ কোরিয়ায় ৭৫,০০০ জন মুসলমান বাস করে, যারা দেশে প্রতি পাঁচশ জনের মধ্যে একজন। কোরিয়ায় মুসলিম সম্প্রদায়ের মধ্যে দুটি স্বতন্ত্র গোষ্ঠী রয়েছে: একটি ঐতিহ্যবাহী ও অভিবাসী মুসলিম। ঐতিহ্যবাহী মুসলিম বলতে যারা কোরীয় বংশোদ্ভূত এবং তারা নিজেরা অথবা তাদের পূর্বপুরুষদের কেউ ইসলাম গ্রহণ করেছিল এবং অভিবাসী মুসলিমরা সাধারণত মধ্যপ্রাচ্য, মধ্য এশিয়া, দক্ষিণ এশিয়া ও দক্ষিণ-পূর্ব এশিয়া থেকে আসে।
পায়েলোনেফ্রাইটিস
পায়েলোনেফ্রাইটিস হল বৃক্কের প্রদাহ যা সাধারণত ব্যাকটেরিয়ার সংক্রমণের কারণে হয়। অধিকাংশক্ষেত্রেই এর উপসর্গ থাকে জ্বর এবং পার্শ্বদেশে ব্যথা (Flank pain)। অন্যান্য উপসর্গের মধ্যে থাকতে পারে বমি বমি ভাব (Nausea), প্রস্রাবের সাথে জ্বালাপোড়া ভাব এবং ঘন ঘন মূত্রত্যাগ। বৃক্কের চারপাশে পুঁজ, সেপসিস, অথবা বৃক্ক বিকল হল এ রোগের জটিলতা।
এটি সাধারণত কোন ব্যাকটেরিয়ার (সবেচেয়ে বেশি এশেরিকিয়া কোলাই বা Echerichia coli) সংক্রমণের কারণে হয়। ঝুঁকির কারণসমূহের মাঝে রয়েছে যৌনমিলন, পূর্বে মূত্রনালির সংক্রমণ, ডায়াবেটিস, মূত্রনালীর গঠনগত সমস্যা এবং শুক্রাণুনাশকের ব্যবহার।  সাধারণত মূত্রনালির (Urinary Tract) ভেতর দিয়ে সংক্রমণটি হয়। কিছু কিছু ক্ষেত্রে রক্তপ্রবাহের মাধ্যমেও সংক্রমণ ঘটতে পারে। রোগনির্ণয় সাধারণত উপসর্গের উপর ভিত্তি করে করা হয় এবং সুনিশ্চিত করা হয় মূত্র বিশ্লেষণের (Urinalysis) মাধ্যমে। চিকিৎসার পরেও কোন উন্নতি দেখা না দিলে "মেডিকেল ইমেজিং"-এর পরামর্শ দেয়া হয়।
যৌনসঙ্গমের পরে মূত্রত্যাগ ও পর্যাপ্ত পরিমাণে পানি পান করার মাধ্যমে পায়েলোনেফ্রাইটিস প্রতিরোধ করা যেতে পারে। সাধারণত অ্যান্টিবায়োটিক যেমন- সিপ্রোফ্লোক্সাসিন বা সেফট্রিয়াক্সন দিয়ে এ রোগের চিকিৎসা করা হয়। গুরুতর রোগীদের হাসাপাতালে থেকে চিকিৎসা নেয়ার প্রয়োজন হতে পারে। কারও যদি মূত্রনালির বিশেষ কোন গঠনগত সমস্যা অথবা বৃক্কে পাথর থাকে, তাহলে তাদের সার্জারির প্রয়োজন হতে পারে।
লক্ষণ ও উপসর্গ
থাম্ব|চিত্রে যেসব জায়গায় সাধারণত ব্যথা থাকে তা দেখাচ্ছে।
অ্যাকিউট পায়েলোনেফ্রাইটিসের লক্ষণ ও উপসর্গগুলো সাধারণত খুব দ্রুত, কয়েক ঘণ্টা বা একদিনের মধ্যে, প্রকাশ পায়। এর ফলে তীব্র জ্বর ও প্রস্রাব করার সময় ব্যথা হতে পারে, সাথে পেটব্যাথাও থাকতে পারে যা কোমড়ের পাশ দিয়ে পিঠের দিকে ছড়িয়ে পড়ে। মাঝে মাঝে এসবের সাথে বমিও হতে পারে।
ক্রনিক পায়েলোনেফ্রাইটিসের কারণে থাকতে পারে পেটে কিংবা পার্শ্বদেশে বিরামহীন ব্যাথা, সংক্রমণের লক্ষণসমূহ (জ্বর, অনভিপ্রেত ওজন হ্রাস, অস্বাচ্ছন্দ্যবোধ করা, ক্ষুধামান্দ্য), মূত্রনালির নিম্নাংশের উপসর্গসমূহ এবং প্রস্রাবের সঙ্গে রক্তের উপস্থিতি। এছাড়াও ক্রনিক পায়েলোনেফ্রাইটিস "অজানা জ্বর" (Pyrexia of unknown origin ) এর কারণ হতে পারে।
রোগের কারণ
অধিকাংশক্ষেত্রেই "কমিউনিটি-একুয়ার্ড" পায়েলোনেফ্রাইটিস হয় অন্ত্রের অণুজীব দ্বারা যা মূত্রনালির মধ্য দিয়ে প্রবেশ করে সংক্রমণ ঘটায়। অণুজীব হিসেবে সাধারণত এশেরিকিয়া কোলাই (৭০-৮০%) ও এন্টেরোকক্কাস ফিকালিস (Enterococcus  faecalis) থাকে। কলিফর্ম ব্যাকটেরিয়া এবং এন্টেরোকক্কাই (Enterococci)- এর পাশাপাশি সম্প্রদায়ে বিরল অন্যান্য ব্যাকটেরিয়া (যেমনঃ সিউডোমোনাস এরুজিনোসা ও বিভিন্ন প্রজাতির ক্লেবসিয়েলা)-র কারণে হাসপাতাল-লব্ধ সংক্রমণ (Hospital-acquired infections) ঘটতে পারে। অধিকাংশক্ষেত্রে পায়েলোনেফ্রাইটিস মূত্রনালির  নিম্নাংশের সংক্রমণ, বিশেষ করে সিস্টাইটিস ও প্রোস্টেটাইটিস, হিসেবে শুরু হয়। ''ই. কোলাই মূত্রথলির পৃষ্ঠস্থ ছাতাকৃতির কোষে (Superficial umbrella cells of bladder) আক্রমণ করে অন্তঃকোষীয় ব্যাকটেরিয়ার সম্প্রদায় (Intracellular bacterial community, IBC) গঠন করতে পারে যা পরবর্তীতে বায়োফিল্মে (Biofilm) পরিণত হয়। এইসব বায়োফিল্ম-গঠনকারী ই. কোলাই'' অ্যান্টিবায়োটিক থেরাপি ও ইমিউনতন্ত্রের সাড়া ( Immune system response) প্রতিরোধী। এই প্রতিরোধ্যতা পায়েলোনেফ্রাইটিসসহ মূত্রনালির অন্যান্য সংক্রমণ পুনঃসংঘটিত হওয়ার সম্ভাব্য ব্যাখ্যা প্রদান করে। নিম্নলিখিত ক্ষেত্রসমূহে ঝুঁকির সম্ভবনা বেড়ে যায়।
ল্যাবরেটরিতে পরীক্ষা
মূত্র বিশ্লেষণ করলে মূত্রনালির সংক্রমণের লক্ষণ পাওয়া যেতে পারে। বিশেষত সাধারণ লক্ষণবিশিষ্ট রোগীর ক্ষেত্রে ডিপস্টিক টেস্টে (বা Urine test strip ) মূত্রের নাইট্রাইটসমূহ (Urinary nitrite) এবং শ্বেত রক্তকণিকার (Leukocytes) উপস্থিতি পায়েলোনেফ্রাইটিস নির্ণয়ের জন্য যথেষ্ট। এসব ক্ষেত্রে অভিজ্ঞতালব্ধ চিকিৎসা পদ্ধতি (Empirical therapy ) ব্যবহার করা হয়। রক্ত পরীক্ষা যেমনঃ কমপ্লিট ব্লাড কাউন্টে নিউট্রোফিলিয়া (Neutrophilia) থাকতে পারে। ব্লাড কালচার ও অ্যান্টিবায়োটিকের সংবেদনশীলতা পরীক্ষা সহ বা ছাড়া মূত্রের মাইক্রোবায়োলজিকাল কালচার করা একটা বিধিসম্মত রোগনির্ণয়ের জন্য প্রয়োজনীয় এবং আবশ্যক বলে বিবেচিত হয়।
ইমেজিং পঠন
যদি বৃক্কে পাথর আছে বলে সন্দেহ করা হয় (যেমনঃ বিশিষ্টমূলক কোলিকি ব্যথা অথবা মূত্রে রক্তের পরিমাণের অসংগতির উপর ভিত্তি করে), তাহলে একটি "বৃক্ক, রেচননালি ও মূত্রথলি"-র এক্সরে ( Kidneys, Ureters, and Bladder X-ray aka KUB film) রেডিওঅস্বচ্ছ (Radioopaque) পাথর সনাক্তকরণে সহায়তা করতে পারে।
কোপ্পা
কোপ্পা (Koppa) ভারতের কর্ণাটক রাজ্যের চিকমাগালুর জেলার একটি পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৫১ মিটার (২১৩৫ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে কোপ্পা শহরের জনসংখ্যা হল ৫১১৫ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৮১%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে কোপ্পা এর সাক্ষরতার হার বেশি।
সাদেজে সেন
সাদেজে সেন(বাংলা অর্থ: শুধু তুমি) ২০১৪ সালের একটি তুর্কি চলচ্চিত্র। এটি পরিচালনা করেছেন হাকান ইয়োনাত।
বহিঃসংযোগ
Sadece Sen
দ্য ওকলাহোম্যান (চলচ্চিত্র)
দ্য ওকলাহোমান হচ্ছে ১৯৫৭ সালে মুক্তিপ্রাপ্ত ওয়েস্টার্ন ঘরানার একটি চলচ্চিত্র। চলচ্চিত্রটিতে অভিনয় করেছেন জুয়েল ম্যাকক্রি, বারবারা হালে ও ব্রাড ডেক্সটার। এটি ছিল অভিনেত্রী এস্তার ডেল অভিনীত শেষ চলচ্চিত্র।
ট্যান্ডি নিউটন
চলচ্চিত্র ও জনহিতকর কাজের জন্য তিনি ২০১৯ সালের নববর্ষ সম্মাননায় অর্ডার অব দ্য ব্রিটিশ এম্পায়ারের অফিসার (ওবিই) উপাধি লাভ করেন।
প্রারম্ভিক জীবন
নিউটন ১৯৭২ সালের ৬ই নভেম্বর ইংল্যান্ডের লন্ডনের ওয়েস্টমিন্‌স্টারে জন্মগ্রহণ করেন। তার পিতা নিক নিউটন একজন ইংরেজ গবেষণাগারের টেকনিশিয়ান ও চিত্রশিল্পী। তার মাতা নিয়াশা জিম্বাবুয়ের শোনা জাতির যুবরাজ্ঞী। এনডেবেলে, জুলু, হোসা ও সোয়াতি ভাষায় তার নাম "ট্যান্ডিউই" এর অর্থ হন "প্রিয়"। নিউটন লন্ডন ও পেনজান্সে বেড়ে ওঠেন। তিনি ট্রিং পার্ক স্কুলে নৃত্যের তালিম নেন। ১৯৯২ থেকে ১৯৯৫ সালে তিনি ক্যামব্রিজের ডাউনিং কলেজে সামাজিক নৃতত্ত্ব বিষয়ে অধ্যয়ন করেন।
কর্মজীবন
থাম্ব|180px|২০০৭ সালে [[টরন্টো আন্তর্জাতিক চলচ্চিত্র উৎসবে নিউটন।|alt=]] ২০০৪ সালে নিউটন দ্য ক্রনিকলস অব রিডিক ও ক্র্যাশ চলচ্চিত্রে অভিনয় করেন। ক্র্যাশ চলচ্চিত্রে ক্রিস্টিন চরিত্রে অভিনয়ের জন্য তিনি শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন। ২০০৬ সালে তিনি দ্য পারসুইট অব হ্যাপিনেস ছবিতে লিন্ডা গার্ডনার চরিত্রে অভিনয় করেন। একই বছর তিনি বেতারে সিনড্রেলা-এর পান্তোমিম সংস্করণে কণ্ঠ দেন।
নিউটন হাস্যরসাত্মক নরবিট (২০০৭) ছবিতে এডি মার্ফির চরিত্রের প্রেমিকা কেট টমাস চরিত্রে, হাস্যরসাত্মক রান ফ্যাটবয় রান (২০০৮) ছবিতে সিমন পেগের চরিত্রের সাবেক প্রেমিকা চরিত্রে অভিনয় করেন। পরের বছর তিনি রোল্যান্ড এমারিকের বিপর্যয়ধর্মী টুয়েন্টি টুয়েলভ (২০০৯) ছবিতে মার্কিন যুক্তরাষ্ট্রের রাষ্ট্রপতির কন্যা লরা উইলসন চরিত্রে এবং ফর কালারড গার্লস (২০১০)-এ ট্যাঞ্জি অ্যাডর্স অভিনয় করেন।
মন্দার গিরি
মন্দার গিরি ভারতের ঝাড়খন্ড রাজ্যের পূর্ব্ব প্রান্তে অবস্থিত একটি পাহাড় এবং পর্যটন কেন্দ্র ৷ ভাগলপুর শহর থেকে মন্দার গিরির দূরত্ব ৪৮ কিমি, দেওঘর থেকে দূরত্ব ৬৯ কিমি ৷ মন্দার গিরি রেল ও সড়ক পথে ভারতের অন্য অংশের সঙ্গে যুক্ত ৷ রেল স্টেশানের নাম মান্দার হিলস ৷ ভাগলপুর রেল স্টেসান থেকে প্রত্যহ ৩ জোড়া ট্রেন মান্দার হিলস রেল স্টেসানে যাতায়াত করে ৷ পূর্ব্ব রেলপথের অধীনে মান্দার হিলস থেকে দুমকা হয়ে রামপুরহাট অবধি নতুন রেলপথ পাতার কাজ চলছে ৷ মান্দার হিলস রেল স্টেসান থেকে মন্দার গিরি পাহাড়ের দূরত্ব ৫ কিমি ৷ বাসে করে যাওয়া যায় ৷ পাহাড়ে দিগম্বর শাখার একটি জৈন মন্দির আছে ৷ কথিত আছে পুরাকালে এই পাহাড়ে দ্বাদশ তীর্থঙ্কর বাস্যপূজ তপস্যা করেছিলেন ৷ রেল স্টেসানের নিকটে দিগম্বর জৈন সম্প্রদায়ের একটি ধর্মশালায় নামমাত্র ভাড়ায় থাকার বন্দবস্ত করা যায় ৷ তবে শাসন ব্যবস্থা কড়া না হওয়ার জন্য সন্ধ্যার আগে পাহাড় থেকে নিচে নেমে আসা উচিত ৷
বানারীপাড়া ইউনিয়ন
আয়তন
বানারীপাড়া ইউনিয়নের আয়তন ৩,০৪৫ একর।
প্রশাসনিক কাঠামো
বানারীপাড়া ইউনিয়ন বানারীপাড়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম বানারীপাড়া থানার আওতাধীন। এটি জাতীয় সংসদের ১২০নং নির্বাচনী এলাকা বরিশাল-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী বানারীপাড়া ইউনিয়নের মোট জনসংখ্যা ১১,৬০৯ জন। এর মধ্যে পুরুষ ৫,৬৮০ জন এবং মহিলা ৫,৯২৯ জন। মোট পরিবার ২,৭৩৯টি।
শিক্ষা
২০১১ সালের আদমশুমারি অনুযায়ী বানারীপাড়া ইউনিয়নের সাক্ষরতার হার ৮২.৭%।
বি. ভি.রামমূর্তি
বি. ভি. রামমূর্তি (১৪.১০.১৯৩৩ - ২৩.০৩.২০০৪) ব্যাঙ্গালোরের একজন ভারতীয় কার্টুনিস্ট ছিলেন। তাঁর নিয়মিত কার্টুনগুলি কর্ণাটক থেকে ডেকান হেরাল্ড, প্রজাবনী, ময়ুরা এবং সুধার মতো পত্রিকায় প্রকাশিত হয়েছিল। মিঃ সিটিজেন শিরোনামের কার্টুন কলামটি সংবাদপত্রের পাঠকদের কাছে জনপ্রিয় হয়েছিল। এই কার্টুনিস্ট একটি সাধারণ মানুষের সমস্যাগুলি এবং ৩৩ বছরেরও বেশি সময় ধরে চলমান রাজনৈতিক বিকাশের বিষয়টি তুলে ধরার চেষ্টা করেছিলেন।
ভারতীয় ব্যঙ্গচিত্র অংকনকারী প্রতিষ্ঠান
২০০৪ সালে তাঁর মৃত্যুর আগ পর্যন্ত তিনি ভারতীয় ব্যঙ্গচিত্র অংকনকারী ইনস্টিটিউটের প্রথম চেয়ারপারসন ছিলেন।
ভারতীয় কার্টুন গ্যালারিতে ভারতীয় কার্টুনিস্ট ইনস্টিটিউট আয়োজিত রামমূর্তির কার্টুনের প্রদর্শনী। Tributes while Remembering Ramamurthy
আলিপুর কেন্দ্রীয় কারাগার
আলিপুর কেন্দ্রীয় কারাগার হচ্ছে একটি জেলখানা যেখানে ব্রিটিশ শাসনকালে ব্রিটিশ বিরোধী স্বাধীনতা আন্দোলনের নেতৃবৃন্দকে আটক রাখা বা ফাঁসি দেয়া হতো। জেলখানা এখনো চালু আছে। এটাতে আলিপুর জেল প্রেসও অবস্থিত।
আডলফ হিটলারের যৌনজীবন
thumb|325x325px|বারঘোফে কুকুরের সাথে [[আডলফ হিটলার এবং ইভা ব্রাউন]] আডলফ হিটলারের যৌনজীবন নিয়ে দীর্ঘদিন ইতিহাসবিদ এবং পণ্ডিতদের মধ্যে বিতর্ক চলছে। প্রমাণ পাওয়া গেছে, পুরো জীবনে কিছু সংখ্যক মেয়ের সাথে তার রোমান্টিক সম্পর্ক ছিল। সমকামিতার প্রতি তার বিদ্বেষ দেখা গেছে। তাকে অনেকে সমকামী হিসেবে অভিযুক্ত করলেও, তিনি যে সমকামিতায় আসক্ত ছিলেন এমন কোন প্রমাণ পাওয়া যায় না। তার নামের সাথে অনেক মেয়ের নাম যুক্ত হয়েছে, যাদের মধ্যে দুজন আত্মহত্যা করেছে, একজন আত্মহত্যা চেষ্টার ৮ বছর পর মারা গিয়েছে এবং আরেকজন আত্মহত্যার চেষ্টা চালিয়ে ব্যর্থ হয়েছে।
হিটলারকে সবাই জানত ঘরোয়া জীবনহীন একজন চিরকুমার মানুষ, যিনি তার পুরো জীবন রাজনৈতিক উদ্দেশ্য ও রাষ্ট্রের জন্য উৎসর্গ করেছেন। ইভা ব্রাউনের সাথে তার ১৪ বছরের প্রেমের সম্পর্ক বাইরের এবং ভেতরের কেউ তেমন জানত না। ব্রাউনের জীবনীলেখক হেইকে গোরটেমা উল্লেখ করেছেন যে, এই জুটি স্বাভাবিক যৌন জীবন উপভোগ করত। হিটলার এবং ব্রাউন ১৯৪৫ এ এপ্রিলের শেষ দিকে বিয়ে করেছিলেন এবং আত্মহত্যার পূর্বে ৪০ ঘণ্টারও কম সময় তারা একসাথে ছিলেন।
এলিস কর্তৃক যুদ্ধের সময়ের দুইটি প্রতিবেদনে হিটলারকে মানসিকভাবে বিশ্লেষণ করার উদ্যোগ নেওয়া হয়েছিল। ১৯৪৩ সালে ওয়াল্টার সি ল্যাঙ্গার, দি আমেরিকান অফিস অব স্ট্র্যাটিজিক সার্ভিসের এক প্রতিবেদনে বলেন, হিটলারের অবদমিত সমকাম প্রবণতা ছিল এবং আরো বলেন, হিটলার পুরুষত্বহীন কর্পোহিল ছিলেন। হেনরি মুররে এবং নাৎসি পার্টি বিরোধী অট্টো স্ট্রেসার আলাদা আলাদা প্রতিবেদনে একই মত দেন। ব্রিটিশ ইতিহাসবিদ স্যার ইয়ান কারশাও স্ট্রেসারের মতকে  "হিটলার বিরোধী প্রোপাগান্ডা" হিসেবে উল্লেখ করেন।
হিটলারের মৃত্যুর পর বিভিন্ন গবেষণায় দেখা গেছে, তার যৌনতার প্রকার নিয়ে নানারকম মত আছে। অনেক বলেন যে তিনি সমকামী, অনেকে উভকামী আবার অনেকে বলেন তিনি সম্পূর্ণ যৌন নিস্ক্রিয়। তবে কোনটারই কোন প্রমাণ নেই। বেশিরভাগ ইতিহাসবিদ বিশ্বাস করেন যে, তিনি একজন বিপরীতকামী। জিন মেরি লরেট নামে তার এক অবৈধ সন্তান আছে বলে একটা অভিযোগ আছে। মূল্ধারার ইতিহাসবিদেরা যেমন, ইয়ান কারশাও এই অভিযোগ ভিত্তিহীন বলে উড়িয়ে দেন।
ঐতিহাসিক তথ্য
হিটলারের যৌনজীবন নিয়ে নানা ধরনের গুজব আর জল্পনা-কল্পনা আছে, সেগুলোর অনেকগুলোই আবার রাজনৈতিক শত্রুদের দ্বারা মশলাযুক্ত হয়েছে। যেখানে হিটলারের কাছাঁকাছি অনেকেই তার যৌন পছন্দ সম্পর্কে জানতেন, কিন্তু তার যৌনতা নিয়ে  চূড়ান্ত কোন প্রমাণ পাওয়া যায় না। হিটলারের ব্যক্তিগত জীবন নিয়ে যা প্রমাণ পাওয়া যায়, তার প্রায় সবগুলোই তার আশেপাশের লোকজনের কাছে পাওয়া। আশেপাশের এসব লোকজনের মধ্যে আছেন তার সহকারী, তার সেক্রেটারি অ্যালবার্ট স্পিয়ার, রিচার্ড ওয়াগ্নার পরিবার ইত্যাদি। প্রমাণ আছে, পুরো জীবনে কিছু সংখ্যক মেয়ের সাথে তার রোমান্টিক সম্পর্ক ছিল এবং একই সাথে  সমকামিতার প্রতি তার বিদ্বেষ দেখা গেছে। তিনি সমকামিতায় আসক্ত ছিলেন, এমন কোন প্রমাণ পাওয়া যায় না।  ব্রিটিশ ইতিহাসবিদ স্যার ইয়ান কারশাও বর্ণনা করেন যে, ভিয়েনার একজন যুবক হয়ে হিটলার নিজেকে সমকামিতা ও পতিতাবৃত্তিসহ যেকোণ ধরনের যৌন কর্মকাণ্ড থেকে নিজেকে নীরস্ত রাখেন। সে আসলে যৌনতার মাধ্যমে ছড়ানো রোগগুলোর ভয় পেতেন ।.
হারমান রাউশনিং অভিযোগ করেন যে, প্রথম বিশ্বযুদ্ধের কোর্ট মার্শালর বিষয়ে মিলিটারে রেকর্ডে একটা অনুচ্ছেদে দেখা যায় এক অফিসারের সাথে হিটলারের গোপন সমকাম সম্পর্ক ছিল। রাউশনিং আরো অভিযোগ করেন যে, মিউনিখে অনুচ্ছেদ ১৭৫ এর ভাঙ্গার অপরাধে হিটলার অপরাধী ছিলেন, যা সমকামের সাথে সম্পর্কযুক্ত। তবে কোন প্রমাণ পাওয়া যায়নি অভিযোগগুলোর।.
হিটলারের সময়ে সমকামীদের নির্যাতন করা হত। প্রায় ৫০০০ থেকে ১৫০০০ সমকামীকে পাঠানো হয়েছিল কনসেন্ট্রেশন ক্যাম্পে, যাদের মধ্যে ২৫০০ থেকে ৭৫০০ জন মারা যায়। নাইট অফ দি লং নাইভস (১৯৩৪) এর পরে হিটলার আর্ন্সট রুহম এবং অন্যান্য এসএ নেতার সমকামিতাকে নিতিভ্রষ্টতা এবং ব্যভিচার হিসেবে ব্যাখ্যা দেন। ১৯৪১ এর আগস্টে হিটলার ঘোষণা দেন যে, সমকামিতা প্লেগের মত সংক্রামক ও বিপজ্জনক " এবং হেইন্রিখ হিমম্লারের মিলিটারি ও এসএস থেকে সমকামী সরানোর উদ্যোগ সমর্থন করেন। ছেলেদের সমকামিতা ছিল অবৈধ এবং দোষীদের সরাসরি জেল অথবা কনসেন্ট্রেশন ক্যাম্পে পাঠানো হত।
হিটলার জনগণের কাছে গৃহজীবন ছাড়া একজন চিরকুমার হিসেবে পরিচিত ছিলেন, যে তার জীবনকে রাজনৈতিক উদ্দেশ্য ও রাষ্ট্রের জন্য উৎসর্গ করেছেন। তিনি ক্ষমতার কারণে মেয়েদের কাছে নিজেকে  আকর্ষনীয় মনে করতেন।. হিটলারের বন্ধু অ্যালবার্ট স্পিয়ার তার একটা পছন্দের কথা বলেন যে, সে কম বুদ্ধিমান মেয়দের সময় কাটাতে ভালোবাসে যেসব মেয়ে তাকে কিছু জিজ্ঞেস করবে না। কারশাও ধারণা করেন যে, হিটলার সেইসব যুবতী মেয়েদের পছন্দ করতেন যাদের খুব সহজেই নিয়ন্ত্রণ এবং কর্তৃত্ব ফলানো যায়। তিনি উল্লেখ করেন যে, হিটলারের মেয়ে সহযোগীদের মধ্যে কমপক্ষে ৩ জন (ইভা ব্রাউন, গেলি রাউবাল এবং মারিয়া রেইটার) ছিল তার থেকে অনেক বেশি কম বয়সের। ব্রাউন তার থেকে ২৩ বছরের ছোট ছিলেন, রাউবাল ছিলেন ১৯ বছরের ছোট এবং রেইটার ছিলেন ২১ বছরের ছোট।
ইভা ব্রাউনের সাথে তার ১৪ বছরের প্রেমের সম্পর্ক বাইরে এবং ভেতরের কেউ জানত না। আশেপাশের সবার মাঝে তিনি ব্রাউনকে নিয়ে খোলামেলা ছিলেন। বারচটেনসগাডেন এ তারা জুটি হিসেবে বাস করতেন। হিটলারের ভৃত্য হেইঞ্জ লিঞ্জ জানান, হিটলার আর ব্রাউনের আলাদা আলাদা শোবার ঘর এবং বাথরুম ছিল। তাদের শোবার ঘরের মাঝে একটা দরজা ছিল। সন্ধ্যার পর থেকে ঘুমানোর আগে পর্যন্ত শুধুমাত্র তারা দুজন একসাথে পড়তেন। ব্রাউন ড্রেসিং গাউন কিংবা হাউজ কোট পরতেন এবং ওয়াইন পান করতেন আর হিটলার চা । ব্রাউনের জীবনীলেখক হেইকে গোরটেমা উল্লেখ করেছেন যে, এই জুটির স্বাভাবিক যৌন জীবন উপভোগ করত। ব্রাউনের বন্ধু এবং আত্মীয়রা ১৯৩৮ এ ফটোগ্রাফার নেভিলি চেম্বারলিনের তোলা মিউনিখে হিটলারের  ফ্ল্যাটের সোফায় তার বসা ছবি দেখে হাসাহাসি করত এবং বলতে, "কি হয়েছে সেটা সেই জানে আর সোফা জানে"
হিটলারের চিঠি প্রমাণ করে যে, হিটলার ব্রাউনকে পছন্দ করতেন এবং খেলা বা অন্য কারণে চায়ের টেবিলে দেরী হলে চিন্তিত হতেন। তার ব্যক্তিগত সচিব ট্রাউডল জাঙ্গে বলেছেন যে, যুদ্ধের সময় হিটলার এবং ব্রাউন নিয়মিত কথা বলতেন। ব্রাউন যখন মিউনিখে তার থেকে দূরে ছিলেন, তখন তিনি তার নিরাপত্তার ব্যাপারে অবগত ছিলেন এবং ব্রাউনকে নিজের কাছে নিয়ে আসেন। জাঙ্গে একদিন তাকে জিজ্ঞেস করেছিলেন, কেন তিনি বিয়ে করেননি। হিটলার উত্তর দিয়েছিলেন যে, "আমি আসলে বউকে বেশি সময় দিতে পারব না।" হিটলার আরো বলেছিল যে, সে সন্তান চায় না। কারণ, "খুব কঠিন সময়। কারণ সন্তানরা তার বিখ্যাত বাবা মায়ের মত বিখ্যাত হওয়ার মত ক্ষমতা আছে বলে ধরে নেওয়া হয় এবং সন্তানরা যদি মাঝারি হয় তাহলে মেনে নেওয়া যায় না।" হিটলার এবং ব্রাউন ১৯৪৫ এ এপ্রিলের শেষ দিকে বিয়ে করেছিলেন এবং আত্মহত্যার পূর্ব পর্যন্ত ৪০ ঘণ্টারও কম সময় একসাথে ছিলেন।
ল্যাঙ্গার এবং মুরের যুদ্ধকালীন প্রতিবেদন
১৯৪৩ সালে, দি আমেরিকান অফিস অব স্ট্র্যাটিজিক সার্ভিস (OSS) ওয়াল্টার সি ল্যাঙ্গার কর্তৃক এ সাইকোলোজিক্যাল এনালাইসিস অফ এডলফ হিটলার: হিস লাইফ এন্ড লিজেন্ড নামে একটা প্রতিবেদন পায় এবং হিটলারের মতো একনায়ককে বুঝতে এলিস কে অর্থ দিয়ে সাহায্য করেন। এই প্রতিবেদন পরবর্তিতে দি মাইন্ড অব এডলফ হিটলারঃ দি সিক্রেট ওয়ারটাইম রিপোর্ট(১৯৭২) শিরোনামে বইয়ে রূপান্তর করা হয়। এখানে বলা হয় যে, হিটলারের অবদমিত সমকাম প্রবণতা ছিল এবং আরো বলেন, হিটলার পুরুষত্বহীন কর্পোহিল ছিলেন। হেনরি মুরে ১৯৪৩ সালে এনালাইসিস অব দি পারসোনালিটি অব এডলফ হিটলারঃ উইদ প্রেডিকশনস অফ হিজ ফিউচার বিহ্যাভিওর এন্ড সাজেশনস ফর ডিলিং উইদ হিম নাউ এন্ড আফটার জার্মানি'স সারেন্ডার শিরোনামে আরেকটা প্রতিবেদনে একই রকম তথ্য দেন।  তার বর্ণনায় হিটলারকে একজন সিজোফ্রেনিক হিসেবে উল্লেখ কয়া হয়। হিটলারের বিরোধী অট্টো স্ট্রেসার OSS কে বলেন, এই নাৎসি একনায়ক গেলি রাউবালকে তার উপরে প্রসাব এবং পায়খানা করতে বলপ্রয়োগ করেন। কারশাও  স্ট্রেসারের এই বর্ণনাকে হিটলার বিরোধী প্রোপাগান্ডা হিসেবে আখ্যা দেন।
সাম্প্রতিক অভিযোগসমূহ
১৯৯৫ সালে স্কট লাইভ্লি এবং কেভিন আব্রাহামের লেখা দি পিঙ্ক স্বস্তিকা বইয়ে উল্লেখ করা হয় যে, নাৎসি পার্টির উপরের সারির নেতাদের বেশিরভাগ নেতা সমকামী ছিল এবং সেই সমকামীরা দুর্ধর্ষ এবং বিপজ্জনক ছিল। প্রধান ধারার ইতিহাসবিদেরা ওই বইটিতে তথ্য বিকৃতির জন্য সমলোচনা করেন। সাউদার্ণ পোভার্টি ল সেন্টারের লেখক বব মোজার বলেন, বইটি সমকামবিরোধী গ্রুপের দ্বারা প্রচারিত হয়েছিল এবং ইতিহাসবিদরা একমত হয়েছেন যে, বইটির তথ্য ডাহা মিথ্যা।
ইউনিভার্সিটি অব ম্যাচাচুয়েটস লোয়েলের জ্যাক নাউসান পোর্টার ১৯৮৮ সালে লেখেনঃ "হিটলার কি সমকামীদের ঘৃণা করতেন? সেকি নিজে তার সমকামীতার জন্য লজ্জিত ছিলেন? এসবই আমাদের জানার সীমানার বাইরে। আমার মতে, সাধারণ চোখে তিনি পুরো যৌন উদাসীন একজন ব্যক্তি এবং আসলে তিনি একজন উদ্ভট যৌন ফেটিশধারী ব্যক্তি।"
ইতিহাসবিদ লোথার ম্যাচটান দি হিডেন হিটলার (২০০১) এ হিটলারের সমকামিতা নিয়ে বিতর্ক করেন। বইটিতে ভিয়েনায় হিটলারের যুবক বন্ধুদের সাথে অভিজ্ঞতা নিয়ে ধারণা করা হয়, তার প্রাপ্তবয়স্ক অবস্থায় সম্পর্ক ছিল রূহম, হানফসটাএংল এবং এমিল মাউরাইসে সঙ্গে এবং বইটিতে প্রথম বিশ্বযুদ্ধে হিটলারের সহযোগী হ্যান্স মেন্ডের ১৯২০ এর দশকের প্রথম দিকে মিউনিখ পুলিশের কাছে অভিযোগগুলোর বিশ্লেষণ নিয়ে "এ স্টাডি অব মেন্ড প্রোটকল" সিরিজ অন্তর্ভুক্ত করা হয়। আমেরিকান সাংবাদিক রন রোজেনবাউম মাচটানের কাজের খুব সমলোচনা করেন এবং বলেন যে, "প্রমাণ এতই কম যে, সেটা প্রমাণ বলার যোগ্যতাই রাখে না।" বেশিরভাগ পণ্ডিত মাচটারনের অভিযোগ উড়িয়ে দেন এবং বিশ্বাস করেন যে, হিটলার বিপরীতকামী। ২০০৪ সালে, এইচবিও মাচটানের তত্ত্বের উপর হিডেন ফাহরারঃ ডিবেটিং দি এনিগ্মা অব হিটলারস সেক্সুয়ালিটি শিরোনামে একটি তথ্যচিত্র প্রকাশ করে।
সম্ভ্যাব্য সম্পর্কসমূহ
ইভা ব্রাউন ছাড়াও কিছু মেয়ের সাথে হিটলারের রোমান্টিক সম্পর্কের যোগসূত্র পাওয়া গেছে।